秋风不相待,先至洛阳城。
唐•张说 《蜀道后期》
城阙辅三秦,风烟望五津。 与君离别意,同是宦游人。 海内存知已,天涯若比邻。 无为在歧路,儿女共沾巾。
唐•王勃 《送杜少府之任蜀川》
见说蚕丛路,崎岖不易行。山从人面起,云傍马头生。 芳树笼秦栈,春流绕蜀城。升沉应已定,不必问君平。
唐•李白 《送友人入蜀》
相公临戎别帝京,拥麾持节远横行。 朝登剑阁云随马,夜渡巴江雨洗兵。 山花万朵迎征盖,川柳万条拂去旌。 暂到蜀城应计日,须知明主待持衡。
唐•岑参 《奉和杜相公发益昌》
山桃红花满上头,蜀江春水拍山流。花红易衰似郎意,水流无限似侬愁。
唐•刘禹锡 《杂曲歌辞 其二 竹枝》
五载客蜀郡,一年居梓州。如何关塞阻,转作潇湘游。世①事已黄发,残生随白鸥。安危大臣在,不②必泪长流。
唐•杜甫 《去蜀》
丞相祠堂何处寻,锦官城外柏森森。 映阶碧草自春色,隔叶黄鹂空好音。 三顾频烦天下计,两朝开济老臣心。 出师未捷身先死,长使英雄泪满襟。